Norge gjorde tidenes beste mesterskap med to gullmedaljer. Trine Hattestad vant gull i spyd, mens Hanne Haugland seiret i en jevn og spennende høydekonkurranse. Norge fikk ytterligere fire finaleplasseringer med Steinar Hoen på delt 4. plass i høyde sammen med britiske Dalton Grant med resultatet 2,32 m. Vebjørn Rodal ble nummer 5 på 800 meter, Jim Svenøy ble nummer 10 på 3000 meter hinder, og Trond Barthel ble nummer 11 i stavsprang.